Diari Oficial de la Generalitat Valenciana


Sumari del DOGV 3921, del 19-01-2001 (2001/350)

ORDRE de 12 de gener de 2001, de la Conselleria de Justícia i Administracions Públiques, per la qual es convoquen els cursos i proves de promoció interna, del personal inclòs en el Pla d'Ocupació, relativa als col·lectius d'agents forestals / mediambientals i zeladors forestals.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3921

Data del DOGV
:   19-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/350


Data del document
:   12-01-2001

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * personal de serveis
    * protecció del bosc
    * vigilància del medi ambient
    * concurs administratiu
    * ecologia

ORDRE de 12 de gener de 2001, de la Conselleria de Justícia i Administracions Públiques, per la qual es convoquen els cursos i proves de promoció interna, del personal inclòs en el Pla d'Ocupació, relativa als col·lectius d'agents forestals / mediambientals i zeladors forestals. [2001/X350]
  
Amb data 25 de juliol de 2000, el Govern Valencià va adoptar l'acord pel qual s'aprovava el Pla d'Ocupació, relatiu al personal dels col·lectius d'agents forestals / mediambientals i zeladors forestals, publicat en el Diari Oficial de la Generalitat Valenciana núm. 3.809, de 7 d'agost de 2000.
  
L'article 3.1.1 del referit acord estableix que, mitjançant ordre del conseller de Justícia i Administracions Públiques, es convocaran els cursos i proves de promoció interna, en què podrà participar-hi tot el personal que complisca els requisits previstos en l'apartat 2 del pla d'Ocupació.
  
En conseqüència, per a compliment de la mencionada previsió, continguda en dit pla i en virtut de les competències que em vénen atribuïdes en l'article 27 del Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell de la Generalitat Valenciana, i l'article 35.e) de la Llei 5/1983, de 30 de desembre, de Govern Valencià,
  
ORDENE
  
Primer
  
Que es convoquen els cursos selectius de promoció interna, dirigits el personal inclòs en el Pla d'Ocupació aprovat per Acord del Govern Valencià, de 25 de juliol de 2000, amb subjecció a allò que disposa el propi pla i al que s'estableix en aquesta ordre.
  
Segon
  
Els qui reunisquen els requisits i condicions previstos en l'apartat 2 del pla, i desitgen prendre part en el procés de promoció interna de aquesta convocatòria, hauran de manifestar-ho formulant sol·licitud, segons el model que s'acompanya com annex I d'aquesta ordre, en la qual hauran de complimentar les dades que en el seu cas corresponga.
  
Tercer
  
Les sol·licituds, dirigides a la Direcció General de Funció Pública, es presentaran en el Registre General de Documents de la Conselleria de Justícia i Administracions Públiques, carrer Miquelet, 5, 46210 València, en els registres dels serveis territorials de dita Conselleria a Alacant i Castelló, o a les oficines públiques a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies hàbils, comptador des de l'endemà de la publicació de aquesta convocatòria en el Diari Oficial de la Generalitat Valenciana.
  
Quart
  
Finalitzat el termini de presentació de sol·licituds, la Direcció General de Funció Pública publicarà en el Diari Oficial de la Generalitat Valenciana la relació d'admesos i exclosos en la realització dels cursos i proves selectives.
  
Cinqué
  
Publicada la relació a què es refereix l'apartat anterior, els aspirants podran formular, durant un termini de 10 dies hàbils, comptadors a partir de l'endemà de la publicació de dita relació, les al·legacions que estimen oportunes, així com esmenar les faltes en què hagueren incorregut i acompanyar els documents preceptius no presentats junt amb la sol·licitud, de conformitat amb allò que disposa l'article 71 de la mencionada Llei 30/1992, de 26 de novembre.
  
Sisé
  
Transcorregut el termini anterior, esmenats els defectes i vistes les reclamacions, la Direcció General de Funció Pública dictarà resolució i elevarà a definitiva la llista d'admesos i exclosos, que es publicarà en el Diari Oficial de la Generalitat Valenciana.
  
Seté
  
L'Institut Valencià d'Administració Pública determinarà el calendari de celebració dels citats cursos, règim horari i lloc de realització dels mateixos, mitjançant la corresponent resolució de la Direcció General de Funció Pública, que serà publicada en el Diari Oficial de la Generalitat Valenciana. Així mateix, l'Institut Valencià d'Administració pública designarà el professorat que impartirà els cursos.
  
Vuité
  
El tribunal qualificador dels cursos i proves selectives de promoció interna i d'adaptació de la relació jurídica, que haurà de realitzar l'avaluació continuada en els cursos selectius i la qualificació de les proves finals, estarà format pels següents membres:
  
Titular:
  
President:
  
Ángel Guzmán Sirvent, cap de l'Àrea de Recursos Forestals, de la Direcció General de Recursos Forestals.
  
Secretari:
  
Senyor Julio César Rodríguez-Gavela López, cap de la Secció d'Informes i Estudis, de la Direcció General de Funció Pública.
  
Vocals:
  
Senyor Joan Baptista Llorca i Ramis, director del Servei Territorial de Medi Ambient, a Alacant.
  
Senyor Jorge Traver de Juan, director del Servicio Territorial de Medi Ambient, a Castelló.
  
Senyor Paco Alvir i Ballester, en representació de les organitzacions sindicals de la Mesa Sectorial de Funció Pública.
  
Suplent:
  
President:
  
Senyora Adoración de Rufino Ramón, secretaria general administrativa de la Conselleria de Medi Ambient.
  
Secretari:
  
Senyor Rafael Aguilar Agustín, tècnic de Función Pública, de la Direcció General de Funció Pública.
  
Vocals:
  
Senyor Juan Uriol Batuecas, cap del Servei de Gestió Forestal, de la Direcció General de Recursos Forestals.
  
Senyor Luis Velasco García, cap del Servei de Prevenció d'Incendis Forestals, de la Direcció General de Recursos Forestals.
  
Senyora Palmira Muñoz Muñoz, en representació de les organitzacions sindicals de la Mesa Sectorial de Funció Pública.
  
Nové
  
Als efectes de comunicacions, i de qualsevol una altra incidència derivada d'aquesta convocatòria, el tribunal qualificador tindrà la seua seu a la Conselleria de Justícia i Administracions Públiques, carrer Miquelet, 5, de València.
  
Deu
  
El règim jurídic de funcionament del tribunal qualificador serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, i hauran d'abstenir-se els seus membres que puguen ser objecte de recusació pels interessats, quan hi concórrega cap de les circumstàncies previstes en els articles 28 i 29 de la referida llei.
  
Onze
  
Aquesta ordre esgota la via administrativa i contra la mateixa pot interposar-se, per les persones interessades, recurs contenciós administratiu en el termini de dos mesos, comptador des de l'endemà de la seua publicació, davant del Jutjat Contenciós Administratiu de la ciutat de València, de conformitat amb allò que s'ha disposat en els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això i segons els articles 116 i 117 de la citada Llei 30/1992, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes, comptador des de l'endemà de la seua publicació. En aquest últim cas, transcorregut el termini d'un mes sense que s'haja notificat la resolució, podrà interposar-se el recurs contenciós administratiu abans referit.
  
València, 12 de gener de 2001
  
El conseller de Justícia i Administracions Públiques,
  
CARLOS GONZÁLEZ CEPEDA